Ο **Κώστας Κληρίδης** (Λευκωσία, 8 Ιουλίου 1952) είναι Ελληνοκύπριος νομικός που διετέλεσε Γενικός Εισαγγελέας της Κυπριακής Δημοκρατίας, δικαστής και πρόεδρος επαρχιακών δικαστηρίων.

Βιογραφικά στοιχεία
-------------------

Γεννήθηκε στη Λευκωσία και είναι γιος του Λεύκου Κληρίδη. Το 1970 αποφοίτησε από το Παγκύπριο Γυμνάσιο. Έπειτα υπηρέτησε την στρατιωτική του θητεία στην Εθνική Φρουρά και το 1972 μεταβεί στην Αγγλία όπου σπούδασε νομική στο Μίτολ Τεμπλ του Λονδίνου, και αναγορεύθηκε σε barrister–at–law.

Ακολούθως εργάστηκε ως δικηγόρος στην Κύπρο σαν συνεταίρος στο δικηγορικό γραφείο «Λεύκος Κληρίδης και Υιοί». Διετέλεσε εκλεγμένο μέλος και εκτελεστικός γραμματέας της επιτροπής του Δικηγορικού Συλλόγου Λευκωσίας. Το 1988 διορίστηκε στη θέση του Επαρχιακού Δικαστού από το Ανώτατο Δικαστικό Συμβούλιο. Το 1996 προήχθη στη θέση του Ανώτερου Επαρχιακού Δικαστού. Επιπλέον, εξελέγη Γραμματέας της Επιτροπής της Ένωσης Δικαστών Κύπρου. Το 1997 προήχθη στη θέση του Προέδρου Επαρχιακού Δικαστηρίου. Στη συνέχεια διετέλεσε πρόεδρος του Κακουργιοδικείου Λεμεσού και διοικητικός πρόεδρος των Επαρχιακών Δικαστηρίων Λάρνακας-Αμμοχώστου. Τον Μάρτιο του 2008 ανέλαβε διοικητικός πρόεδρος των Επαρχιακών Δικαστηρίων Λευκωσίας-Κερύνειας. Στις 27 Απριλίου 2009 διορίστηκε μέλος του Ανώτατου Δικαστηρίου.

Στις 16 Σεπτεμβρίου 2013 διορίστηκε από τον Πρόεδρος της Κυπριακής Δημοκρατίας, Νίκο Αναστασιάδη, στη θέση του Γενικού Εισαγγελέα. Επί των ήμερων του διακρίθηκε για την δικαιοδοσία του και την πάταξη της διαφθοράς, οπού μέχρι και πολιτικά πρόσωπα οδηγηθήκαν ενώπιων της δικαιοσύνης. Παρέμεινε στη θέση αυτή έως τις 26 Ιουνίου 2020 οπότε και παραιτήθηκε μερικές μέρες πριν από την αφυπηρέτηση του, φέυγοντας με επεισοδιακό τρόπο.

Έχει εκπροσωπήσει την Κύπρο σε διεθνή συνέδρια και σε συμαντικές υποθέσεις διευθών δικαστηρίων. Επιπρόσθετα, έχει δημοσιεύσει άρθρα στον κυπριακό τύπο και σε νομικά περιοδικά επί διαφόρων θεμάτων νομικού και κοινωνικού ενδιαφέροντος.

Είναι νυμφευμένος και έχει ένα υιό.

Παραπομπές
----------

1. 1 2 3 4 5 6 7 8 9 10 11 12 13 14 15 16 17  «Βιογραφικό σημείωμα Κώστα Κληρίδη». *www.law.gov.cy*. Αρχειοθετήθηκε από το πρωτότυπο στις 20 Ιουνίου 2020. Ανακτήθηκε στις 20 Ιουνίου 2020.
2. ↑  «Ποιος είναι ο νέος Γενικός Εισαγγελέας». Η Καθημερινή. 6 Σεπτεμβρίου 2013. Αρχειοθετήθηκε από το πρωτότυπο στις 26 Ιουνίου 2020. Ανακτήθηκε στις 26 Ιουνίου 2020.
3. ↑  «Βιογραφική σημείωμα». Παγκύπριος Δικηγορικός Σύλλογος. Αρχειοθετήθηκε από το πρωτότυπο στις 23 Αυγούστου 2019. Ανακτήθηκε στις 23 Αυγούστου 2019.
4. ↑  «Έφυγε από τη ζωή η μητέρα του Γενικού Εισαγγελέα Κώστα Κληρίδη». 26 Δεκεμβρίου 2018. Αρχειοθετήθηκε από το πρωτότυπο στις 23 Αυγούστου 2019. Ανακτήθηκε στις 23 Αυγούστου 2019.
5. ↑  «Παραίτηση Κληρίδη: Προσπάθεια απόδοσης ευτελών κινήτρων». Ο Φιλελεύθερος. 26 Ιουνίου 2020. Αρχειοθετήθηκε από το πρωτότυπο στις 26 Ιουνίου 2020. Ανακτήθηκε στις 26 Ιουνίου 2020.
6. ↑  «Χαμός με την αποχώρηση Κληρίδη και τη «συγκατοίκηση» στη Νομική Υπηρεσία». *www.sigmalive.com*. 25 Ιουνίου 2020. Αρχειοθετήθηκε από το πρωτότυπο στις 26 Ιουνίου 2020. Ανακτήθηκε στις 26 Ιουνίου 2020.

Πηγές
-----

* «Βιογραφικό σημείωμα Κώστα Κληρίδη». *www.law.gov.cy*. Αρχειοθετήθηκε από το πρωτότυπο στις 20 Ιουνίου 2020. Ανακτήθηκε στις 20 Ιουνίου 2020.
* «Ποιος είναι ο νέος Γενικός Εισαγγελέας». Η Καθημερινή. 6 Σεπτεμβρίου 2013. Αρχειοθετήθηκε από το πρωτότυπο στις 26 Ιουνίου 2020. Ανακτήθηκε στις 26 Ιουνίου 2020.

| Πολιτικά αξιώματα
 |
| --- |
| ΠροκάτοχοςΠέτρος Κληρίδης | **Γενικός Εισαγγελέας**16 Σεπτεμβρίου 2013 - 26 Ιουνίου 2020 | ΔιάδοχοςΓιώργος Λ. Σαββίδης |

|  |  |  |  |
| --- | --- | --- | --- |
| 

| π • σ • ε
Γενικός Εισαγγελέας της Κυπριακής Δημοκρατίας |
| --- |
|  |
| 
* Κρίτων Τορναρίτης
* Στέλλα Σουλιώτη
* Μιχαλάκης Τριανταφυλίδης
* Αλέκος Μαρκίδης
* Σόλων Νικήτας
* Πέτρος Κληρίδης
* Κώστας Κληρίδης
* Γιώργος Λ. Σαββίδης
 |

 |